CELEX: C2005/229/14
Language: da
Date: 2005-09-17 00:00:00
Title: Sag C-275/05: Anmodning om præjudiciel afgørelse forelagt ved kendelse afsagt den 12. maj 2005 af Verwaltungsgericht Sigmaringen i sagen Alois Kibler jun. mod Land Baden-Württemberg, adciterede: Manfred Ott og Konrad Leiprecht

17.9.2005   
            
            
               DA
            
            
               Den Europæiske Unions Tidende
            
            
               C 229/7
            
         Anmodning om præjudiciel afgørelse forelagt ved kendelse afsagt den 12. maj 2005 af Verwaltungsgericht Sigmaringen i sagen Alois Kibler jun. mod Land Baden-Württemberg, adciterede: Manfred Ott og Konrad Leiprecht
   (Sag C-275/05)
   (2005/C 229/14)
   Processprog: tysk
   Ved kendelse afsagt den 12. maj 2005, indgået til Domstolens Justitskontor den 6. juli 2005, har Verwaltungsgericht Sigmaringen i sagen Alois Kibler jun. mod Land Baden-Württemberg, adciterede: Manfred Ott og Konrad Leiprecht forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er nationale forskrifter i en medlemsstat, i henhold til hvilke det bestemmes, at den referencemængde, der svarer til de af bedriftens arealer, der har været benyttet til mælkeproduktion af forpagteren, tilbageføres til bortforpagteren, når et forpagtet areal af en bedrift tilbagegives til bortforpagteren, uanset at denne ikke længere på tidspunktet for tilbagegivelsen er mælkeproducent, ikke længere agter at påbegynde mælkeproduktion og heller ikke agter at indgå en bortforpagtningsaftale med en mælkeproducent, i overensstemmelse med artikel 7, stk. 1, i forordning (EØF) nr. 857/84 (1), som affattet ved forordning (EØF) nr. 590/85 (2), samt med artikel 7, nr. 2, 3 og 4, i forordning (EØF) nr. 1546/88 (3)?
            
         
               2)
            
            
               Såfremt spørgsmål 1 besvares benægtende: Er nationale forskrifter i en medlemsstat, i henhold til hvilke det bestemmes, at referencemængden i tilfælde af et forpagtningsforholds ophør, i det hele forbliver hos forpagteren af bedriften, i overensstemmelse med artikel 7, stk. 1, i forordning (EØF) nr. 857/84, som affattet ved forordning (EØF) nr. 590/85, samt med artikel 7, nr. 4, i forordning (EØF) nr. 1546/88, også for det tilfælde at forpagtningsaftalen ophører frivilligt?
            
         
               3)
            
            
               Sagen udsættes, indtil De Europæiske Fællesskabers Domstol har truffet afgørelse om de præjudicielle spørgsmål.
            
         
      (1)  EFT L 90, s. 13.
   
      (2)  EFT L 68, s. 1.
   
      (3)  EFT L 139, s. 12.